|  |  |  |
| --- | --- | --- |
| ГРБОВИ ЗА МЕМОРАНДУМ | Szerb Köztársaság  Vajdaság Autonóm Tartomány  **Tartományi Oktatási, Jogalkotási, Közigazgatási és**  **Nemzeti Kisebbségi – Nemzeti Közösségi Titkárság**  Mihajlo Pupin sugárút 16., 21000 Újvidék  Telefon: +381 21 487 4819  ounz@vojvodina.gov.rs | |
|  | Szám: 00324594 2025 09427 001 001 000 001 | Kelt: 2025. február 5. |

A Vajdaság autonóm tartományi alap- és középfokú oktatás és nevelés, valamint a diákjólét területét érintő programtevékenységek és projektek finanszírozására és társfinanszírozására irányuló költségvetési eszközök odaítéléséről szóló tartományi képviselőházi rendelet (VAT Hivatalos Lapja, 14/2015. és 10/2017. szám) 5. szakasza, a tartományi közigazgatásról szóló tartományi képviselőházi rendelet (VAT Hivatalos Lapja, 37/2014., 54/2014. szám – más határozat, 37/2016., 29/2017., 24/2019., 66/2020. és 38/2021. szám) 24. szakaszának 2. bekezdése, valamint a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság költségvetési eszközeinek a Vajdaság AT területén működő kéttannyelvű oktatást megvalósító általános és középiskolák 2025. évi finanszírozására és társfinanszírozására való odaítéléséről szóló szabályzat (VAT Hivatalos Lapja, 7/2025. szám) 5. szakasza alapján, a tartományi oktatási, jogalkotási, közigazgatási és nemzeti kisebbségi – nemzeti közösségi titkár

**PÁLYÁZATOT**

hirdet

**A VAJDASÁG AUTONÓM TARTOMÁNY TERÜLETÉN MŰKÖDŐ KÉTTANNYELVŰ OKTATÁST MEGVALÓSÍTÓ ÁLTALÁNOS ÉS KÖZÉPISKOLÁK 2025. ÉVI FINANSZÍROZÁSÁRA ÉS TÁRSFINANSZÍROZÁSÁRA**

Az eszközöket a Vajdaság Autonóm Tartomány 2025. évi költségvetéséről szóló tartományi képviselőházi rendeletben a Vajdaság Autonóm Tartomány területén működő kéttannyelvű oktatást megvalósító általános és középiskolák (a továbbiakban: felhasználók) 2025. évi finanszírozására és társfinanszírozására **3.500.000,00** dinár összegben biztosítottuk, éspedig:

1. **az alapfokú oktatás területén:**

- a kéttannyelvű oktatás megvalósítását szolgáló **programköltségekre** (a kéttannyelvű oktatást megvalósító végrehajtók, az oktatási anyag, a foglalkoztatottak szakmai továbbképzésének – a tanügyi káderállomány hazai és külföldi képzésének, a szakirodalom, a didaktikai anyag taneszközei beszerzési költségeinek, valamint a kéttannyelvű oktatás megvalósítását szolgáló egyéb költségek finanszírozására) **783.000,00** dinár összegben,

- a kéttannyelvű oktatás megvalósításához szükséges **felszerelés beszerzésére** **890.000,00** dinár összegben,

1. **a középfokú oktatás területén:**

- a kéttannyelvű oktatás megvalósítását szolgáló **programköltségekre** (a kéttannyelvű oktatást megvalósító végrehajtók, az oktatási anyag, a foglalkoztatottak szakmai továbbképzésének – a tanügyi káderállomány hazai és külföldi képzésének, a szakirodalom, a didaktikai anyag taneszközei beszerzési költségeinek, a Cambridge Központ licenciája és a nemzetközi IB érettségi évi tagdíjának, valamint a kéttannyelvű oktatás megvalósítását szolgáló egyéb költségek finanszírozására) **1.500.000,00** dinár összegben,

- a kéttannyelvű oktatás megvalósításához szükséges **felszerelés beszerzésére** **327.000,00** dinár összegben.

Az eszközök odaítélésére azok az alap- és középfokú oktatási intézmények jogosultak, amelyek a kéttannyelvű oktatás megvalósítására az oktatási ügyekben illetékes minisztérium (a továbbiakban: Minisztérium) jóváhagyását megkapták.

A pályázó, a felszerelés beszerzése során köteles a közbeszerzésről szóló törvény (az SZK Hivatalos Közlönye, 91/2019. és 92/2023. szám) rendelkezései szerint eljárni.

**AZ ESZKÖZÖK FELOSZTÁSÁNAK MÉRCÉI**

A kéttannyelvű oktatás megvalósításának programköltségeire odaítélendő eszközök összegének meghatározása az alábbi mércék szerint történik:

* a kéttannyelvű oktatás megvalósításában résztvevő tanárok száma,
* a kéttannyelvű oktatásban résztvevő tanulók száma,
* a kéttannyelvű oktatás további előmozdításának indokoltsága.

A kéttannyelvű oktatás megvalósításához szükséges felszerelés beszerzésére odaítélendő eszközök összegének meghatározása az alábbi mércék szerint történik:

* a kéttannyelvű tagozatok száma,
* a kéttannyelven oktatott tantárgyak száma.

**A PÁLYÁZÁS MÓDJA**

Az eszközök odaítélése iránti kérelmet a Titkárság egységes pályázati űrlapján kell benyújtani. A pályázati kérelemhez az alábbi dokumentumokat kell mellékelni:

1. a Minisztérium jóváhagyását igazoló dokumentum fénymásolatát,
2. a programköltségekre és a felszerelés beszerzésére vonatkozó független árajánlatot (költségkalkulációt).

A késedelmes és hiányos kérelmeket a Titkárság nem bírálja el.

**A pályázat megvalósításával kapcsolatos további tájékoztatás a Titkárság 021/487-4819 telefonszámán kapható.**

Az eszközök felhasználók részére történő odaítéléséről – a beérkezett kérelmeket megvitató Pályázati Bizottság javaslatára – az oktatási ügyekben illetékes tartományi titkár dönt. A Bizottság fenntartja a jogot, hogy a pályázótól szükség szerint kiegészítő dokumentációt vagy tájékoztatást kérjen, illetve az eszközök odaítéléséhez megfelelő feltételek teljesítését határozza meg.

Ha a kérelmet az arra meghatalmazott személy írja alá, feltétlenül csatolni kell az aláírásra vonatkozó, szabályosan aláírt felhatalmazást.

A pályázat eredményei a Titkárság honlapján kerülnek közzétételre.

**A pályázati kérelmek benyújtási határideje 2025. március 7.**

A pályázati kérelmeket (kizárólag a Tartományi Titkárság honlapján közzétett űrlapon kitöltve) papírformában, lezárt borítékban, az alábbi címre kell megküldeni:

***POKRAJINSKI SEKRETARIJAT ZA OBRAZOVANJE, PROPISE, UPRAVU I NACIONALNE MANJINE – NACIONALNE ZAJEDNICE, BULEVAR MIHAJLA PUPINA 16, 21000 NOVI SAD***

**(TARTOMÁNYI OKTATÁSI, JOGALKOTÁSI, KÖZIGAZGATÁSI ÉS NEMZETI KISEBBSÉGI – NEMZETI KÖZÖSSÉGI TITKÁRSÁG, MIHAJLO PUPIN SUGÁRÚT 16. SZÁM, 21000 ÚJVIDÉK)**  
a pályázat/program és projekt elnevezésének megjelölésével postai úton vagy személyesen kell benyújtani a tartományi szervek iktatójában (a fentiekben feltüntetett címen) 9 és 14 óra között.

Az említett pályázatokra vonatkozó űrlap a mellékletekkel együtt **2025. február 5-től** letölthető a Titkárság [**www.puma.vojvodina.gov.rs**](http://www.puma.vojvodina.gov.rs/) hivatalos honlapjáról.

Ótott Róbert

TARTOMÁNYI TITKÁR